AM kategooria õpe - Autokool Tartus Õnneleid Liikluskool
Kaherattaline, kolmerattaline või neljarattaline mootorsõiduk, mille valmistajakiirus on üle 25 km/h, kuid mitte üle 45 km/h ja mille töömaht sädesüütega sisepõlemismootori korral ei ületa 50 cm³ või muu sisepõlemismootori korral suurim kasulik võimsus ei ületa 4 kW või mille suurim püsi-nimivõimsus elektrimootori korral on üle 0,25 kW, kuid ei ületa 4 kW. Kerge neljarattalise mootorsõiduki tühimass ei tohi ületada 350 kg. Neljarattalise kerge elektrisõiduki korral ei arvestata akude massi tühimassi hulka.
Õnneleid Liikluskoolis saab omandada vaid kaherattalise mopeedi juhtimisõigust!
Kõik Õnneleid Liikluskooli õpilased saavad soovi korral kasutada kogu turvavarustuse komplekti õppeperioodi jooksul tasuta.
Õnneleid Liikluskooli kaherattalise AM-kategooria mootorsõiduki juhi ettevalmistamise õppekava on koostatud Majandus- ja kommunikatsiooniministri 27.06.2011. a määrus nr 60 “Mootorsõidukijuhi ettevalmistamise tingimused ja kord ning mootorsõidukijuhi ettevalmistamise õppekavad“ Lisa 7 (majandus- ja taristuministri 06.11.2014. a määruse nr 94 sõnastuses). Õppekavas on ära toodud juhi esmaõppe algastme koolitamise struktuur ja korraldus, ainekaardid ja hindamise kriteeriumid.
Juhi esmaõppe algastme käigus peab juht omandama sellised teadmised, oskused ja hoiakud, et ta oleks võimeline liikluses käituma vastutustundlikult, ohutult, teisi liiklejaid arvestavalt ja keskkonda säästvalt ning et ta oskaks juhina realistlikult oma sõiduoskust hinnata ja seda iseseisva juhina jätkuvalt edasi arendada. Algastme koolitus on jagatud moodulitesse 1-3 ja esmaabi koolituseks.
Õppekavas esitatud õppematerjal jaguneb 8 teooriatunnile ja 8 sõidutunnile.
Õppekavas toodud õpiväljundite saavutamiseks teeb õpilane iseseisvat tööd vastavalt tema võimetele ja vajadustele. Osavõtt kõigist auditoorsetest-, sõidu- ja praktikumitundidest on kohustuslik. Juhi koolituskursuse pikkus on vähemalt kolm nädalat. Teooriaõppe- ja õppesõidutunni pikkus on 45 minutit.
Juhi koolitus lõpeb Õnneleid Liikluskooli õppekavas toodud õpiväljundite saavutamisel. Õpiväljundite saavutamiseks püstitatud kontrolli meetodite ja hindamiskriteeriumite kirjeldus on ära toodud koolitaja eksamineerimise ja hindamise juhendis. Õpiväljundite saavutamise tõendamiseks tuleb õpilasel sooritada 3.mooduli lõpetamisel kontroll test.
Pärast algastme koolituse, sealhulgas esmaabi koolituse läbimist väljastab juhi koolitaja õpilasele juhi koolituskursuse tunnistuse.
Õpilane võib oma sõiduoskuste parandamiseks ja kogemuste hankimiseks kasutada täiendavalt juhendajat, kes omab vastavat juhendaja tunnistust. Juhendajaga sõitmist saab alustada pärast kohustuslike platsisõidutundide läbimist (minimaalselt 2 sõidutundi) ja sellekohast kinnitust õpilase õpingukaardil. Õpingukaart antakse juhendajale pärast konsulteerimist Õnneleid Liikluskooli õpetajaga, et saaks seada ühised eesmärgid õpilase õpetamisel. Juhendajaga läbitud sõidutunde ei arvestata kohustuslike sõidutundide hulka.
Kaherattalise AM-kategooria mootorsõiduki juhi ettevalmistamise õppekava
Sõidu-tunde
Mopeedi käsitsemine.
Mopeedi käsitsemine koos linnasõidueelse sõiduoskuse hindamisega.
Mopeedi turvalisus.
Inimene mopeedijuhina.
Sõidu alustamine ja Mopeedi asukoht sõites.
Mopeedi juhtimine vähese liiklusega teedel.
Mopeedi juhtimine erinevates liiklussituatsioonides.
Mopeedi peatamine ja sõidu lõpetamine.
Grupis sõit.
Mopeedi juhtimine planeeritud teekonnal.
Keskkonda säästev Mopeedi kasutamine.
Mopeedi juhtimine rasketes tee- ja ilmastikuoludes.
Minimaalne õppetundide arv
Juhiloa saamine
Õppekava leiad siit: http://bit.do/AM-kat